
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1038 


27 Αυγούοτου 1993 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1-2279 

Έγκριση πολεοδομικής μελέτης οικισμού κάτω των 2.000 
κατ. Γιαννούλης του Δήμου Σουφλίου Ν. Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις των άρθρων 33 παρ. 1 και 42 παρ. 5 του 
Ν. 1337/83 (ΦΕΚ 33 Α'), όπως αντικαταστάθηκε η τελευ¬ 
ταία με την παρ. 17 του άρθρου 8 του Ν. 1512/85 (ΦΕΚ 
4Α'). 

2. Τις διατάξεις των άρθρων 1, 2, 3, 9, 11 και 29 τού 
Ν.Δ. 17.7.23 «περί σχεδίων πόλεων κ.λ.π.» (ΦΕΚ Α' 228), 
όπως μεταγενέστερα τροποποιήθηκαν και συμπληρώθη¬ 
καν. 

3. Τις διατάξεις του Ν. 1558 (ΦΕΚ 137 Α') «Κυβέρνη- 
σησ και Κυβερνητικά Όργανα». 

4. Τις διατάξεις του Π.Δ. 20/30.8.85 (ΦΕΚ 414 Δ') Πο¬ 
λεοδόμηση και επέκταση οικισμών της χώρας μέχρι 2.000 
κατ. και τροποποίηση του από 24.4.85 Π.Δ. (ΦΕΚ 181 Δ'), 

5. Την υπ’ αριθ. 1-4653/19.11.87 (ΦΕΚ 18 Δ /18.1.88) 
για την οριοθέτηση του οικισμού Γιαννούλης Δήμου Σου- 
φλίου. 

6. Την υπ’ αριθ. 42/24.3.93 απόφαση του Δημοτικού 
Συμβουλίου Σουφλίου, με την οποία εγκρίνεται η μελέτη. 

' 7. Την υπ' αριθ. 8/85/5.7.93 γνωμοδότηση ΣΧΟΠ Ν. 
Έβρου, αποφασίζουμε: 

Άρθρο 1 

Εγκρίνεται η πολεοδομική μελέτη οργάνωσης (αναθεώ¬ 
ρηση) του ρυμοτομικού σχεδίου του οικισμού έκτασης 360 
στρεμμάτων και η πολεοδομική μελέτη επέκτασης αυτού 
σε έκταση 114 στρεμμάτων, σύμφωνα με το Π.Δ. 20/ 
30.8.85 με τον καθορισμό οικοδομήσιμων χώρων για κοι¬ 
νόχρηστες και κοινωφελείς λειτουργίες και χώρων για δη¬ 
μιουργία κτιρίων εκπαίδευσης. 

Οι ανωτέρω ρυθμίσεις φαίνονται στα σχετικά (4) τέσ¬ 
σερα πρωτότυπα χρωματισμένα διαγράμματα σε κλίμακα 
1:1.000, που θεωρήθηκαν από την προϊσταμένη του 
Τ.Π.Π.Ε. Ν. Έβρου και που συνοπτικά τους αντίτυπα δη¬ 
μοσιεύονται με την παρούσα απόφαση. 


Άρθρο 2 

Εγκρίνεται όπως διατυπώνεται στα επόμενα άρθρα ο 
πολεοδομικάς κανονισμός της περιοχής, που η πολεοδο¬ 
μική της μελέτη εγκρίνεται με το άρθρο 1 της παρούσας. 

Άρθρο 3 

Στο πρόσωπο των οικοπέδων οικοδομημένων ή μη επι¬ 
βάλλεται προκήπιο πλάτους (4μ) τεσσάρων μέτρων, όπως 
φαίνεται στα ίδια διαγράμματα. 

Άρθρο 4 

Στην παραπάνω περιοχή και σε όλα τα οικοδομικά τε¬ 
τράγωνα (Ο.Τ.) ορίζεται η χρήση της γενικής κατοικίας, 
όπως προσδιορίζεται στο άρθρο 3 του από 23.2.87 Π.Δ. 
(ΦΕΚ 166 Δ') εκτός και αν αναγράφεται άλλη χρήση στο 
συνημμένο ρυμοτομικό διάγραμμα. 

Άρθρο 5 

Καθορίζονται οι παρακάτω γενικοί και ειδικοί όροι δόμη¬ 
σης. 

1. Αρτιότητα 

θεωρούνται άρτια τα οικόπεδα με ελάχιστο εμβαδόν 
500 τ.μ. και ελάχιστο πρόσωπο 10,00 μ. 

Κατά παρέκκλιση θεωρούνται άρτια τα ήδη υφιστάμενα 
εντός του ορίου του οικισμού, όπως αυτό καθορίστηκε με 
την 1-/4653/19.11.87 απόφαση Νομάρχη (ΦΕΚ 18 Δ'/ 
18.1.88) με όποιο εμβαδόν είχαν κατά την ημέρα δημο¬ 
σίευσης του Π.Δ. 24-4/3.5.85 (ΦΕΚ 181 Δ'), εφ’ όσον δεν 
έχουν το ελάχιστο εμβαδόν που ορίζεται πιο πάνω. (Για 
την αρτιότητα των οικοπέδων προσμετράται η τυχόν 
έκταση που παραχωρείται από τον ιδιοκτήτη για τη δη¬ 
μιουργία κοινόχρηστου χώρου). 

2. Ποσοστό κάλυψης 

Μέγιστο ποσοστό κάλυψης της επιφάνειας των οικοπέ¬ 
δων ορίζεται 50%. 

3. Συντελεστής δόμησης 

Για την περιοχή εντός των ορίων της 1-4653/19.11.87 
απόφασης Νομάρχη Έβρου ισχύουν τα οριζόμενα από το 
άρθρο 5 παρ. 2 του από 24.4.85 Π.Δ. όπως τροποποιή¬ 
θηκε με το από 14.2.87 Π.Δ. Για την περιοχή επέκτασης 
ορίζεται ΣΔ=0,40. 

4. Αριθμός ορόφων - μέγιστο ύψος κτιρίων 

Ο μέγιστος αριθμός ορόφων των κτιρίων ορίζεται σε (2) 
δύο ορόφους. 

Το μέγιστο επιτροπόμενο ύψος των κτιρίων ορίζεται σε 

7,50 μ. προσαυξανόμενο κατά 1,50 μ. για την κατασκευή 
στέγης. Σε περίπτωση προσθήκης καθ’ ύψος ορόφου επί 
υπάρχοντος νομίμως υφισταμένου κτιρίου επιτρέπεται 
υπέρβαση του ύφους των 7,50 μ. κατά 1,00 μ., εφ’ όσον 
δεν είναι άλλως δυνατή η προσθήκη του ορόφου. 

5. Κατά τα λοιπά ισχύουν οι γενικοί όροι δόμησης που 
προβλέπόνται από τα άρθρα 5,6,7 του από 24.4.85 Π.Δ., 
όπως τροποποιήθηκαν με το από 14.2.87 Π.Δ. 

6. Ειδικοί όροι δόμησης 

Ισχύουν για τον οικισμό οι παρακάτω ειδικοί όροι δόμη¬ 
σης: 

α) Επικάλυψη: Ξύλινη στέτη ή κεκλιμμένη πλάκα, με 
κλίση έως 30% και επικάλυψη με κεραμίδια κόκκινα βυζα¬ 
ντινού ή ρωμαϊκού τύπου. Απαγορεύεται η κατασκευή ορι¬ 
ζόντιας προεξοχής (μαρκίζας) στο επίπεδο που αρχίζει η 
στέγη. 

β) Όψεις: Χρώμα λευκό ή ανοιχτού χρώματος. 

γ) Εξώστες: Να καταλαμβάνουν το πολύ τα 2/3 του μή¬ 
κους της όψης. Το πλάτος τους να μην ξεπερνάει το 1,50 
ι. πέρα από το επίπεδο της όψης. 

δ) Κουφώματα: Ξύλινα εμφανή ή βαμμένα, εξώφυλλα 
ομοίως καρφωτά 

ε) Στηθαία - Κικλιδώματα: Στα κικλιδώματα εξωστών και 
εξωτερικών κλιμάκων να χρησιμοποιείται σίδηρος, ή ξύλο, 


ή αλουμίνιο χωρίς ναλοστάσιο. Για τα στηθαία συμπαγής 
τοιχοποιία. 

στ) Ανοίγματα εξωτερικά: Να καταλαμβάνουν ποσοστό 
έως 25% του συνόλου των όψεων κάθε ορόφου. Σε περί¬ 
πτωση ισογείου καταστήματος έως 50%. 

ζ) Περίφραξη: Για την ρυμοτομική γραμμή μαντρότοιχος 
χαμηλός πέτρινος ή σοβαντισμένος λευκός ή στο χρώμα 
της όψης, ύψους έως 0,80 μ. με ή χωρίς κικλίδωμα ξύλινο 
ή σιδερένιο. Γ ια τα πλάγια όρια είναι δυνατή η κατασκευή 
τοίχου ύψους έως 2,00 μ. επιχρισμένου με άσπρο σοβά. 

η) Κατόπιν σύμφωνης γνώμης της αρμόδιας ΕΠΑΕ είναι 
δηνατή η κατασκευή ειδικών κτιρίων με διαφορετική μορ¬ 
φολογία και υλικά. 

’Αρθρο 6 

Από τις διατάξεις της απόφασης αυτής προκαλείται δα¬ 
πάνη σε βάρος του κρατικού προϋπολογισμού και του 
προϋπολογισμού του Δήμου Σουφλίου, που στην παρούσα 
φίάση δεν είναι δυνατό να εκτιμηθεί. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αλεξανδρούπολη, 26 Ιουλίου 1993 
Ο Νομάρχης 
ΑΘΗΝΑΙΟΣ ΦΛΩΡΙΝΗΣ 

Γ.Υ.Κ.Ε.Α. / 3η Μ. Ο. Μ. Α. 

ΣΤΕΓΑΣΤΙΚΟ ΠΡΟΓΡΑΜΜΑ 
ΜΟΝΙΜΗΣ ΕΓΚΑ ΤΑΣΤΑΣΗΣ 

ΥΠΟΜΝΗΜΑ 



ΣΤΕΓΑΣΤΙΚΟ ΠΡΟΓΡΑΜΜΑ 
ΜΟΝΙΜΗΣ ΕΓΚΑ ΤΑΣΤΑΣΗΣ 
ΠΑ Α /ΝΟΣ ΤΟ ΥΝ ΤΩΝ Π ΟΝ ΤΙΩΝ 

